Obvestila o alarmih se pošiljajo takoj, ko je dosežena meja 80 % zakupljenih količin in je zaključena obračunska seja.
Alarm uporabniki prejmejo ob vsakokratnem dosegu meje posamezne storitve.
Po prejemu alarma lahko storitve še naprej uporabljate, z vednostjo, da boste kmalu porabili vso zakupljeno količino; zatem se storitve obračunavajo po ceniku. Vsem naročnikom priporočamo, da preverijo in, če je le mogoče, še pred porabo celotne zakupljene količine dokupijo želene količine.
Poraba zakupljenih količin je sistemsko nastavljena tako, da se najprej koristijo zakupljene količine izbranega naročniškega paketa in nato količine dodatno zakupljenih paketov. V primeru, da je poraba nastavljena drugače, je to omenjeno v posamezni prodajni ponudbi.
Obračunski intervali pri klicih se generirajo ob koncu seje in temu ustrezno sledijo obvestila o doseženem limitu. Pri paketnem prenosu podatkov poznamo "parcialne zapise", ki jih omrežni elementi generirajo znotraj posamezne odprte seje. Dinamika proženja obračunskih zapisov je odvisna od časa trajanja seje in količine prenesenih podatkov, ta pa tudi od hitrosti prenosa (pri višjih hitrostih je količina večja in obratno).